[{"text_idx": "#000000", "text": "Laagi ja Miileni viis ku\u0308simust"}, {"text_idx": "#000001", "text": "AvalehtEestlased va\u0308lismaalKivi langes su\u0308damelt: Eesti vo\u0303rkpallinaiskonna kapten liitus tugeva va\u0308lisklubiga!"}, {"text_idx": "#000002", "text": "Kivi langes su\u0308damelt: Eesti vo\u0303rkpallinaiskonna kapten liitus tugeva va\u0308lisklubiga!"}, {"text_idx": "#000003", "text": "Share this postClose sharing boxKivi langes su\u0308damelt: Eesti vo\u0303rkpallinaiskonna kapten liitus tugeva va\u0308lisklubiga!TwitterFacebookLinkedIn"}, {"text_idx": "#000005", "text": "Prantsusmaa ko\u0303rgliigas play-off\u2019i pa\u0308a\u0308su eest po\u0303nevat vo\u0303istlust pidav Vandoeuvre-les-Nancy naiskond on ta\u0308iendanud ridu Eesti koondise sidema\u0308ngija ja kapteni Julija Mo\u0303nnakma\u0308ega. Eesti vo\u0303rkpallipublikule mo\u0303jub taoline uudis mo\u0303istagi suure kergendusena, sest Mo\u0303nnakma\u0308e on EM-finaalturniiriks valmistuva rahvusnaiskonna u\u0308ks vo\u0303tmema\u0308ngijaid."}, {"text_idx": "#000006", "text": "28-aastane Mo\u0303nnakma\u0308e lendas Prantsusmaale na\u0308dala alguses ning la\u0308bis ta\u0308na uues koduklubis tervisekontrolli. Nancy\u2019s ootasid teda juba ees Eesti koondise nurgaru\u0308ndaja Anu Ennok ja temporu\u0308ndaja Liis Kullerkann. U\u0308htlasi on Nancy na\u0308ol tegu vaieldamatult tugevaima klubiga, kus mo\u0303ni Eesti naisvo\u0303rkpallur ta\u0308navu ma\u0308ngib."}, {"text_idx": "#000007", "text": "Koondisekaaslaste hea so\u0303na ko\u0303rval \u201caitas\u201d Mo\u0303nnakma\u0308el uue klubi leida Nancy ameeriklannast sidema\u0308ngija Lauren Plum, kes vigastas poolteist na\u0308dalat tagasi liigama\u0308ngus o\u0303lga ja siirdus pikale ma\u0308ngupausile. Koha eest po\u0303hikoosseisus hakkab eestlanna vo\u0303itlema noore prantslanna Adeline Aubry\u2019ga, kes na\u0308itas mo\u0308o\u0308dunud na\u0308dalal algrivistusse pa\u0308a\u0308sedes u\u0308llatavalt head ma\u0308ngu."}, {"text_idx": "#000008", "text": "Nancy paikneb Prantsusmaa liigas kaheksa vo\u0303idu ja kaheksa kaotusega kaheksandal kohal ning on hetkeseisuga viimane, kes play-off\u2019i pa\u0308a\u0308seks. Po\u0303hiturniiril on ja\u0308a\u0308nud ma\u0308ngida veel ku\u0308mme ma\u0308ngu. Mo\u0303nnakma\u0308e debu\u0308teerib uue klubi eest to\u0303ena\u0308oliselt ja\u0308rgmisel na\u0308dalal, sest selleks na\u0308dalavahetuseks ei pruugita paberimajandust veel korda saada."}, {"text_idx": "#000009", "text": "Mo\u0303nnakma\u0308e oli kogu ta\u0308navuse hooaja jooksul lootnud pa\u0308a\u0308seda tugevasse va\u0308lisklubisse, kuid treenis (ja ma\u0308ngis) sobiva variandi puudumise to\u0303ttu pool aastat kodumaal nii Tartu, Saaremaa kui Tallinna Tehnikau\u0308likooli juures. Varasematel hooaegadel on ta aga ma\u0308nginud nii Rootsis, Austrias kui Poolas."}, {"text_idx": "#000012", "text": "To\u0308o\u0308 ko\u0303rvalt Luksemburgi karika vo\u0303itnud Merlin Hurt: mul on tekkinud siin super mo\u0303nus so\u0303pruskond!"}, {"text_idx": "#000013", "text": "Prantsuse karikas: Kreek edenes eurosarjavo\u0303itja alistamisega poolfinaali, Kullerkann ja Orefice ja\u0308id la\u0308hikonkurendi vastu jo\u0303uetuks"}, {"text_idx": "#000016", "text": "Hunt ja Po\u0303ld aitasid TLU\u0308/Kikase poolfinaalis raske vo\u0303iduni \u2013 Viljandi Metall vo\u0303itles, aga ja\u0308i liiga u\u0308heku\u0308lgseks"}, {"text_idx": "#000019", "text": "Kikas ja Bigbank alustavad play-offi vaba vooruga, veerandfinaalpaarid selguvad na\u0308dalavahetusel"}, {"text_idx": "#000020", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}]